WorldView-2

WorldView-2 on esimene suure eraldusvõimega Maa seire satelliit, mis kuulub kontsernile DigitalGlobe. Ball Aerospace’i ehitatud WorldView-2 on Maa tehiskaaslane, kus on peal optiline teleskoop, mis saab pildistada objekte, mille diameeter on 460 mm. WorldView-2 viidi päikesesünkroonsele orbiidile 8. oktoobril 2009. Orbiidi kõrgus on 770 kilomeetrit. Satelliit saadeti teele Vanderbergi õhujõudude baasist Californias. Kanderakett oli United Launch Alliance’i Delta 7920 ning stardi eest vastutas Boeing. WorldView-2 oli kolmas DigitalGlobe’i satelliit orbiidil. Enne WorldView-2 oli seal WorldView-1, mis saadeti orbiidile 18. septembril 2007 ning QuickBird, mis saadeti orbiidile 2001. aastal. Suurendatud kiirusega on WorldView-2 võimeline koguma infot väga suurtelt aladelt kõigest ühel ülelennul. WorldView-2 suudab koguda andmeid ligi ühe miljoni ruutkilomeetri kohta ühe päeva jooksul. Kombinatsioon suurenenud kiirusest ja suurest kõrgusest viib selleni, et WorldView-2 lendab üle ühest ja samast kohast iga 1,1 päeva tagant. WorldView-2 on suure lahutusvõimega satelliit, millel on üks pankromaatiline ning kaheksa ribafiltritega spektraalkaamerat. Kaamerate ruumiline lahutus maapinnal on 0,46 m pankromaatsel ja 1,84 m spektraalkaameratel. Piltide litsents kuulub Ameerika Ühendriikide valitsusele ja nemad on otsustanud, et kättesaadavad pildid on ruumilise lahutusega 0,5 m. Kaamerate dünaamiline diapasoon on 11 bitti piksli kohta. WorldView-2 pildistamise mehhanism on teine selline süsteem, mille on DigitalGlobe’ile projekteerinud ja valmistanud ITT Space Systems Division. Seade töötab 770 km kõrgusel ja on pardasüsteemiga, millega on võimalik automaatselt teravustada. Need pildid on enneolematult detailirohked ja georuumiliselt täpsed, laiendades veelgi nõudlust nii kommerts- kui valitsustevahelistel turgudel. Kaameratele lisatud spektraalne mitmekesisus annab võimaluse muutuste kiireks avastamiseks ja kaardistamiseks. Anduril on lisaks pankromaatilisele kanalile ja multispektraalsetele kanalitele veel täisvärvides pildid spektraalanalüüsiks, kaardistamis- ja seirerakendused, maapealse kasutamise planeering, katastroofiabi ja -kaitse, luure ja visualiseerimise simulatsioonid keskkonnas. Anduri multispektraalsed kanalid jagunevad kaheks: 1) neli standardvärvi kanalit (punane, roheline, sinine ja lähiinfrapunane); 2) neli uut kanalit (ranniku-, kollane, punane serv ja lähiinfrapunane). Pankromaatiline kaamera: 450–800 nm Multispektraalsed kaamerad: 400–450 nm (ranniku spektraalkanal) 450–510 nm (sinine) 510–580 nm (roheline) 585–625 nm (kollane) 630–690 nm (punane) 705–745 (punase serv) 770–895 (lähiinfrapunane-1) 860–1040 nm (lähiinfrapunane-2) Ranniku spektraalkanal (400–450 nm) – seda kasutatakse taimestiku määratlemiseks ja analüüsiks. Ranniku spektraalkanal toetub batümeetrilistele uuringutele (sügavusmõõtmistele), mis põhinevad klorofülli ja vee sisaldusele objektis. Samuti kasutatakse seda kanalit, et uurida atmosfääri korrektsiooni meetodeid. Kollane spektraalkanal (585–625 nm) – kasutatakse kollaste karakteristikute tuvastamiseks objektidel, oluline taimede äratundmiseks. Punase serva spektraalkanal (705–745 nm) – abivahend kasvutingimuste analüüsiks. Taime tervis ja klorofülli tootmine on otseses seoses. Lähiinfrapunane spektraalkanal-2 (860–1040 nm) – see kanal kattub lähiinfrapunase esimese (kuulub standardvärvi kanalite alla) kanaliga, kuid on vähem mõjutatud atmosfääri mõjust. Kanal toetab taimestiku analüüsi ning biomassiuuringuid. Start: 8. oktoobril 2009 Kanderakett: Delta 7920 Stardi koht: Vandenbergi õhujõudude baas USA California osariigis Orbiidi kõrgus: 770 kilomeetrit Orbiidi tüüp: päikesesünkroonne Tiirlemisperiood: 100 minutit Missiooni kestus: 7,25 aastat Satelliidi pikkus: 4,3 meetrit Satelliidi laius: 2,5 meetrit (7,1 meetrit, kui päikesepaneelid on lahti pakitud) Satelliidi kaal: 2800 kilogrammi Võimsus: 3,2 kW Kaamerad: pankromaatne ja 8 ribafiltritega spektraalkaamerat Kaamera ruumiline lahutus: pankromaatsel kaameral 0,46 m ja multispektraalsetel 1,84 m Kaamera dünaamiline diapasoon: 11 bitti piksli kohta . DigitalGlobe Hubble'i kosmoseteleskoop http://www.grasdk.com/~/media/Microsite_GRAS/Files/WorldView2.ashx[alaline kõdulink] "Arhiivikoopia" (PDF). Originaali (PDF) arhiivikoopia seisuga 19. juuni 2013. Vaadatud 6. novembril 2012.{{netiviide}}: CS1 hooldus: arhiivikoopia kasutusel pealkirjana (link) http://www.landinfo.com/WorldView2.htm "Arhiivikoopia". Originaali arhiivikoopia seisuga 24. oktoober 2012. Vaadatud 6. novembril 2012.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 5. november 2012. Vaadatud 6. novembril 2012.{{netiviide}}: CS1 hooldus: arhiivikoopia kasutusel pealkirjana (link)